text: Sønderborg drømmer om Froome og Contador
  22 november 2015 kl. 17.57
  Byen er klar til at investere 10 millioner kroner på Tour de France.
  Når sportsdirektør Christian Prudhomme i næste uge kommer til Danmark for at høre om de planer, der kan gøre bl.a. Sønderborg til mål-by for en Tour de France-etape, så står byen klar med et millionbeløb, der skal lokke arrangørerne af verdens største etapeløb til Sønderborg.
  Byen vil gerne være med når 2018 –udgaven af løbet bliver afviklet og hvis det lykkedes at få Tour de France til Danmark, så er der store forventninger i Sønderborg.
  Både den lokale cykelklub og borgerne i byen mener bestemt, det er alle 10 millioner kroner værd at få besøg af nogle af verdens mest berømte cykelben.
  Også Vejle håber på at blive en del af Tour de France i 2018. Hvis det altså lykkes at få løbet til Danmark.
  